
Narva Linnavolikogu 19.06.2008 otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise 
investeeringuprojekti kaasfinantseeringu kinnitamine" muutmine
1. Asjaolud ja menetluse käik

Narva Linnavolikogu (NLvK) 19.06.2008.a otsusega nr 222 võeti omavalitsusüksusele kohustus osaleda Narva linna veepuhastusjaama ning veevarustus- ja kanalisatsioonisüsteemide rekonstrueeri-mise investeeringuprojektis (AS-i Narva Vesi teostatav veemajandusprojekt "Narva veevarustus- ja kanalisatsioonisüsteemide rekonstrueerimine" - SFOS nr 2.10101.09-112). Sama otsusega kinnitati Narva linna kaasfinantseering, mis moodustas 25% projekti abikõlblike kulude eeldatavast maksu-musest. Projekti elluviimise käigus ilmnenud asjaolude tõttu on eelnimetatud otsust muudetud kahel korral (NLvK 06.08.2009 nr 112; NLvK 30.06.2010 nr 106). Narva linna poolsete maksete teosta-mise aluseks on 23.12.2009.a. AS-ga Narva Vesi sõlmitud sihtfinantseerimise leping nr HÕ-20.

Projekti raames täiendavate tööde teostamisest (vt NLvK 23.09.2010 nr 134) ning AS Narva Vesi ehitustööde riigihanke "Narva vee- ja kanalisatsioonitorustike rekonstrueerimise projekteerimis- ja ehitustööd" (viitenumber: 115534) korduvast vaidlustamisest tingitult, on tekkinud vajadus muuta NLvK 19.06.2008.a otsusega nr 222 kinnitatud kaasfinantseerimise kava. SA Keskkonnainvesteerin-gute Keskus (KIK) 29.11.2010.a. otsusega nr 1-25/298 muudetud rahastamisotsuse (KIK 01.07.2009 nr 1-25/36) p-i 7 kohaselt lõpeb projekti abikõlblikkuse periood 31.08.2015.a. Seega on projekti kestust pikendatud 8 (kaheksa) kuu võrra (varasem lõpukuupäev oli 31.12.2014.a). 
NLvK 19.06.2008.a otsuse nr 222 muutmine ei eelda NLvK 26.09.2007.a määrusega nr 36 kinnitatud "Narva linna arengukava 2008-2015" eelnevat muutmist. Projekti andmed kuuluvad arengukavas (selle tegevuskavas) ajakohastamisele alles pärast NLvK 19.06.2008.a otsuse nr 222 muutmist. Omavalitsusüksusele projektist tulenevate rahaliste kohustuste võtmine on 16.09.2009.a. kooskõlastatud Rahandusministeeriumiga. Kaasrahastamistingimuste muutmine laenukohustuse täiendavat kooskõlastamist ei nõua. Narva linnal lasuva kaasrahastamiskohustuse kogusuurus ei muutu, jäädes senisele tasemele (11 091 486,20 EUR ehk 173 544 048,78 EEK).
2. Õiguslikud alused

Tulenevalt «Haldusmenetluse seaduse» (HMS) § 68 lg-st 2 ja § 64 lg-st 1, nende koostoimes, ning «Kohaliku omavalitsuse korralduse seaduse» (KOKS) § 22 lg 1 p-st 8 ja Narva Linnavolikogu (NLvK) 29.06.2000.a määrusega nr 36/16 kinnitatud «Narva linna põhimääruse» p-st 4.4.14 kuulub NLvK 19.06.2008.a otsuse nr 222 muutmine Narva Linnavolikogu (ainu)pädevusse.
Arvestades, et NLvK 19.06.2008.a otsuse nr 222 muutmine toimub soodustatud isiku (AS-i Narva Vesi) taotlusel ja huvides, saab käesolevat otsust käsitleda õiguspärase haldusakti muutmisena isiku kasuks. HMS § 64 lg 2 kohaselt otsustab haldusorgan haldusakti kehtetuks tunnistamise kaalutlus-õiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes (HMS § 64 lg 1 lause II). Vastavalt HMS § 65 lg-le 2 võib õiguspärase haldusakti edasiulatuvalt (ex nunc) kehtetuks tunnistada (muuta) isiku kasuks, välja arvatud juhul, kui sama sisuga haldusakt tuleks uuesti välja anda või kui kehtetuks tunnistamine oleks vastuolus seadusega.
Vastavalt «Riigihangete seaduse» (RHS) § 10 lg 1 p-le 2 on RHS-i mõistes hankijaks – kes on kohustatud järgima riigihangete seaduses sätestatud korda – muuhulgas kohaliku omavalitsuse üksus. KOKS § 22 lg 2 kohaselt seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. Seega võib volikogu teha linna-valitsusele ülesandeks Narva linna nimel ja arvel riigihanke korraldamise. Eeltoodut võimaldab ka Narva Linnavalitsuse 08.03.2006.a määruse nr 298 «Riigihangete läbiviimise reglement» § 6 , mille kohaselt riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korralduse või Narva Linnavolikogu otsusega.
KOKS § 10 lg 1 kohaselt on nii vald kui ka linn avalik-õiguslik juriidiline isik, keda esindavad seaduste ja omavalitsusüksuse põhimääruse alusel ning kehtestatud korras oma pädevuse piires volikogu, volikogu esimees, valla- või linnavalitsus ning vallavanem või linnapea või nende poolt volitatud esindajad. KOKS § 50 lg 1 järgi esindab linnapea omavalitsusüksust ja linnavalitsust vastavalt seadusega, valla või linna põhimäärusega ning volikogu poolt antud pädevusele. Linna esindamise korra määramine kuulub linnavolikogu ainupädevusse (KOKS § 22 lg 1 ).
KOKS § 22 lg 1 p-s 8 ning «Valla- ja linnaeelarve seaduse» (VLES) § 16 lg-s 3 antud pädevusjaotuse järgimiseks piisab sellest, et laenukohustuse võtmine on otsustatud volikogu õigusaktiga. Kohustuse võtmisega seonduvad korralduslikud küsimused on lahendatavad edasivolituse alusel.
3. Otsus

3.1. Muuta Narva Linnavolikogu 19.06.2008.a otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise investeeringu-projekti kaasfinantseeringu kinnitamine" punkti 3.1 sõnastades see järgmiselt:

«3.1. Narva linn tagab aastatel 2009-2015 projekti "Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimiseks" abikõlblike kulude kaasfinant-seeringu 25% ulatuses, kuid kogumaksumuselt mitte üle 11 091 486,20 EUR (173 544 047,78 EEK), alljärgnevalt: 
2009.a. 

–

  32 834,22 EUR
     (513 743,91 EEK);

2010.a. 

– 
     
  11 488,02 EUR
     (179 748,45 EEK);

2011.a 

– 
  
586 311,50 EUR
  (9 173 781,52 EEK);

2012.a 

– 
         2 474 868,88 EUR
(38 723 283,36 EEK);

2013.a. 

– 
         3 323 363,49 EUR
(51 999 399,20 EEK);

2014.a 

– 
         4 299 746,13 EUR
(67 276 407,77 EEK); 
2015.a 

– 

362 873,95 EUR
  (5 677 743,58 EEK).»
3.2. Täiendada Narva Linnavolikogu 19.06.2008.a otsust nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise investeeringu-projekti kaasfinantseeringu kinnitamine" punktiga 3.4 järgmises sõnastuses:
«3.4. Narva Linnavalitsusel korraldada riigihange ja sõlmida laenuleping kaasfinantseeringu katmi-seks aastatel 2011-2015 (11 047 163,95 EUR). Laenulepingu allkirjastab linnapea.»
4. Rakendussätted

4.1. Narva Linnavolikogu Kantseleil teha otsus asjaosalistele teatavaks.
4.2. Otsus jõustub teatavakstegemisest.

4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

